แนวโน้มทองวันจันทร์ยังอยู่ขาขึ้น
บริษัทวายแอลจี บูลเลี่ยน แอนด์ ฟิวเจอร์สได้ประมาณการแนวโน้มตลาดทองคำ วัน&nbsp; จันทร์&nbsp; ที่ 17 พฤษภาคม 2553ว่าในระยะนี้ราคาทองจะคงสามารถทรงตัวอยู่ได้ในระดับสูงและยังมีความเป็นไปได้มากที่ราคาทองจะสามารถขยับขึ้นไปทำจุดสูงสุดได้อีกครั้งแม้ว่าในระยะสั้นๆอาจมีการพักตัวของราคาบ้างก็ตาม
14 พ.ค. 2553

บริษัทวายแอลจี บูลเลี่ยน แอนด์ ฟิวเจอร์สได้ประมาณการแนวโน้มตลาดทองคำ วัน  จันทร์  ที่ 17 พฤษภาคม 2553ว่าในระยะนี้ราคาทองจะคงสามารถทรงตัวอยู่ได้ในระดับสูงและยังมีความเป็นไปได้มากที่ราคาทองจะสามารถขยับขึ้นไปทำจุดสูงสุดได้อีกครั้งแม้ว่าในระยะสั้นๆอาจมีการพักตัวของราคาบ้างก็ตาม
จากสัปดาห์ที่ผ่านมาได้มีหลายๆหน่วยงานหรือหลายๆประเทศที่เกี่ยวข้องกับปัญหาหนี้สินในกลุ่มยูโรจะพยายามออกมาตรการเพื่อจะแก้ไขปัญหาแล้วก็ตามแต่ก็ยังไม่สามารถทำให้นักลงทุนคลายกังวลต่อปัญหาดังกล่าวได้ยิ่งไม่กว่านั้นมาตรการที่ออกมากลับทำให้นักลงทุนมีความกังวลต่อผลกระทบอื่นตามมาเสียด้วยซ้ำไป ไม่ว่าจะเป็นมาตรการอนุมัติเงินฉุกเฉิน 1.1 ล้านล้านเหรียญสหรัฐที่ส่งผลให้เกิดความกังวลต่อแรงกดดันด้านเงินเฟ้อ หรือ การที่รัฐบาลประเทศต่างๆประกาศใช้มาตรการรัดเข็มขัดก็ทำให้นักลงทุนกังวลปัญหาการฟื้นตัวทางทางเศรษฐกิจที่ปัจจุบันยังอ่อนแออยู่กลยุทธ์การลงทุนทองคำ แนวรับ 1,226, 1,216  เหรียญสหรัฐต่อออนซ์แนวต้าน  1,260, 1,300 เหรียญสหรัฐต่อออนซ์  นักลงทุนเล่นสั้นรับความเสี่ยงได้สูงหากราคาย่อมาแถวๆ 1,228 เหรียญสหรัฐต่อออนซ์โดยไม่หลุด 1,226 เหรียญสหรัฐต่อออนซ์นักลงทุนสามารถซื้อทองเพื่อลุ้นทำกำไร โดยมีเป้าหมายทำกำไรที่ 1,250 และ 1,260 เหรียญสหรัฐต่อออนซ์ตามลำดับ หากราคาทอง หลุด 1,226 เหรียญสหรัฐต่อออนซ์ให้รอซื้อที่แนวรับต่อไป หากราคาหลุด1,113 ควรหยุดขาดทุน ทันที
นักลงทุนเล่นสั้นรับความเสี่ยงได้ต่ำหากราคาย่อมาแถวๆ 1,216 เหรียญสหรัฐต่อออนซ์โดยไม่หลุด 1,213 เหรียญสหรัฐต่อออนซ์นักลงทุนสามารถซื้อทองเพื่อลุ้นทำกำไร โดยมีเป้าหมายทำกำไรที่ 1,226 และ1,242 เหรียญสหรัฐต่อออนซ์ตามลำดับ หากราคาทอง หลุด 1,113 เหรียญสหรัฐต่อออนซ์ควร หยุดขาดทุน ทันที
นักลงทุนระยะกลางถึงยาวรอซื้อที่ระดับ 1,192 เหรียญสหรัฐต่อออนซ์โดยมีเป้าหมายทำกำไรที่ 1,250 และ 1,300 เหรียญสหรัฐต่อออนซ์ตามลำดับโกลด์ ฟิวเจอร์ ถือ Long position แนะนำทยอยขายบางส่วนที่เหลือถือรอทำกำไรที่ราคาทองคำตลาดโลก 1,260 เหรียญสหรัฐหรือ 1,300 เหรียญสหรัฐยังไม่มี position ให้หาจังหวะซื้อถ้าราคาสามารถยืนเหนือ 1,226 หรือ 1,213 เหรียญสหรัฐต่อออนซ์อย่างแข็งแกร่งถือ Short Position ให้ปิดสถานะถ้าราคาทองคำตลาดโลกสามารถยืนเหนือ 1,226 เหรียญสหรัฐต่อออนซ์หรือ 1,213เหรียญสหรัฐต่อออนซ์ได้อย่างแข็งแกร่ง
ตลาดวันที่ 14 พฤษภาคม 2553 ราคาทองคำแกว่งตัวในกรอบ 1,231.83 – 1,239.65 เหรียญสหรัฐต่อออนซ์โดยราคาทองคำตลาดโลกได้ขึ้นไปทำสถิติสูงสุดในประวัติการใหม่ที่ 1,248.15 เหรียญสหรัฐต่อออนซ์ขณะที่โกลด์ฟิวเจอร์ส GFM10 ราคาเพิ่มขึ้น 70 บาท อยู่ที่ 18,970 บาท จากวันก่อนหน้าที่ 18,900 บาทต่อทองคำ 1 บาท